Els ultres i els altres (Andreu Perelló)\n5 min. 16/02/2019 18:15\nUn amic d’un bon amic em va confessar una vegada que havia votat Le Pen. Aleshores, a les eleccions presidencials franceses de 2007, el candidat encara era el pare, i no la filla. Droga dura, gens adulterada. Em vaig esglaiar. No vaig ser capaç de reparar en cap senyal, comportament o opinió que hagués pogut fer-me intuir que aquell jove del País Basc del Nord era un votant més de la ultradreta. Res no ho indicava. Sense cap remordiment, es va justificar de manera ben planera: Que se’n vagin tots a la merda. Ras i curt.\nL’argumentari era tan simple com les receptes escandaloses que el Front Nacional de Le Pen donava a un malestar, real i legítim. Odi i res pus. Malgrat la buidor, o potser a causa d’ella, gairebé quatre milions de francesos varen optar llavors pel discurs ultramuntà que el vell Le Pen etzibava contra la democràcia republicana. A França, el discurs més neonazi d’Europa tornava a connectar amb el desencís. Per aquelles mateixes dates, al nostre Parlament autonòmic, les diverses formacions que avui nodreixen l’entorn ultra es varen presentar dividides en multitud de sigles i just varen arreplegar un parell de milers de vots anecdòtics.\nL’extrema dreta havia estat domesticada, ens deien. El franquisme era residual i Espanya, un mirall per a Europa, asseguraven als quatre vents. La ciutadania està vacunada després de quatre dècades llargues de dictadura, repetien. Els espanyols han après la lliçó de la seva història i el drama no es tornarà a repetir. Res més lluny de la veritat. L’explicació del miratge espanyol era ben bé una altra. I no tenia tant a veure amb la pretesa superioritat moral dels espanyols com amb la manca d’integritat i d’escrúpols dels hereus polítics del jou i les fletxes.\nEl PP, inflat des dels temps de l’aznarisme, havia esdevingut una menjadora capaç d’acontentar panxes de tot l’espectre de la dreta. Hi cabien, i hi eren, tots: els més moderats i ferms defensors de l’autonomisme; fins i tot algun despistat que no veia amb mal ull certa tolerància a l’expressió folklòrica de la pluralitat nacional. Però també els sectors més conservadors i amb més lligams amb els extrems de la dreta. Els nostàlgics i els que consideraven que els nostàlgics eren poca cosa més que traïdors a la revolució pendent. Tots els colors del nacionalisme espanyol tenien un lloc reservat a la taula popular. Poca broma. La repartidora funcionava i l’estructura autonòmica, ara tan dejectada, feia possible crear una xarxa de xibius oficials per col·locar el personal. Tothom, sense miraments. El projecte semblava clar. I la bombolla immobiliària el feia possible.\nAquell any 2007, el PP encara era la casa mare, però la llavor ja estava sembrada. A casa nostra, Matas va perdre i va acabar entre barrots, però el PP engendrà Bauzá. I acollí i regà Campos, com Aguirre acollí i regà Abascal. Sous públics a cabassos per feines més fosques que opaques, que ara donen els seus fruits. Amb el temps, la dreta de la dreta abandonà el niu. No perquè es fes gran i maduràs, sinó perquè la menjadora va dir prou. I aquells que ahir eren joves que cobraven cada mes sense complexos, ara en reneguen amb un discurs recuperat dels anys trenta.\nEl sistema, insostenible, ha acabat als tribunals. I els dirigents populars es passegen pels tribunals repartint explicacions, des de dins i fora de la presó. Mentrestant, aquells cadells han esdevingut llops i han executat la voladura del partit. El PP els va engreixar i, lluny de domesticar-los, els va regalar una tribuna des d’on bramar contra tot i contra tothom. A canvi de res. I ara, rient-los les gràcies, els ofrenen a ritme de pasdoble. Volien ser els senyors i han acabat sent-ne els bufons. I la rialla ben glaçada.\nEl ball de Company ens mostra el camí. Vox entrarà als parlaments, de Madrid i de Palma, perquè els populars, més constitucionalistes i demòcrates que ningú, els n’han obert les portes. Amb la cortesia de qui rep el nou amo, els han cedit també els escons.\nPrimer, els varen regalar una excusa: l’Estat autonòmic ha anat massa enllà, deia la FAES. Havia de ser un punt final i s’han travessat totes les línies vermelles. Ara, els populars han donat per bones les seves mentides i els han estès l’estora vermella. S’han negat a presentar batalla i els calquen el discurs. La solució per garantir les pensions és retrinxar els drets de les dones, diu Casado. Aquest és el projecte de la dreta democràtica i moderna? Aquesta és la moderació? El PP ens dona la temperatura exacta del moment. I és tan desolador com previsible.\nEl receptari de l’odi té tots els ingredients per cuinar l’assalt a la democràcia, altra vegada. Els discursos exultants sobre la fi de la crisi ja sabem que són falsos. Ho diuen els hotelers i la madona de Berlín. I a banda i banda creix el desencís amb unes institucions que es mostren incapaces de donar una resposta cívica i dialogada al repte democràtic que plantegen les aspiracions del republicanisme català. Ells, els catalans, tornen a ser l’altre, tan necessari per bastir l’abominació. Ells, els catalans; com elles, les feministes, i com allò, els immigrants. Els altres, els mals espanyols, vulguin ser-ho o no, són imprescindibles per al projecte de l’odi. Algú ha de carregar les culpes.\nI les esquerres? On paren? El vodevil, de massa còmic, ha esdevingut tot un drama. Acabarà en tragèdia? La nit del 28 d’abril serà llarga, o massa curta.


La cuina violeta: Sopa de carabassa amb verdures de l'hort\nI ja sabeu que quan arriben comparteixo alguna recepta. Les podeu trobar totes a l'etiqueta 'carabassa', que és una de les que més m'agraden. Sempre resulten un bon recurs per a un àpat calent a l'hivern, o una melmelada, o un suflé. Serà perquè la meva mare acostumava a cuinar-ne molta que a mi em fan tornar a altres temps. El seu estofat era com el de la mare del Caetano Veloso, la Mãe Canô. Que bo. I la música amb què el vaig acompanyar: la Maria Bethânia amb l'Omara Portuondo, Só vendo que beleza (Marambaia). Ai, mare. Beleza, beleza... Visiteu l'etiqueta i veureu com podreu menjar amb la vista o visitar l'hort on les cultivem. Fer una crema no costa gens i sempre em fa somriure la meva doctora quan em diu que els seus fills van començar a menjar-ne quan les va acompanyar de crispetes. Recordeu la recepta? Ara anem per la d'avui, deliciosa.\n- 650 g de carabassa sense pell ni llavors\n- 1 litre de caldo vegetal o aigua\n- 50 g de formatge de cabra o del que més us agradi\n- 3 cullerades (sopa) oli d'oliva verge extra\n- 1 cullerada (cafè) de cúrcuma\n- fulles de col\n- 1 carabassó petit\n- fesols del ganxet per a acompanyar (opcional)\nEn una cassola amb l'oli d'oliva hi posem la ceba tallada a juliana. Deixem coure a foc mitjà fins que sigui transparent. Afegim els alls i la carabassa tallada a daus i deixem que es cogui uns cinc minuts tot remenant. Hi tirem el caldo i deixem coure fins que punxant la carabassa comprovem que estigui cuita. Salpebrem, afegim la cúrcuma i el formatge tallat a daus. Deixem coure un parell de minuts. Passem la batedora fins a deixar la crema ben fina. Jo ho faig amb la Thermomix que la deixa molt cremosa. En una paella amb oli d'oliva hi passem el carabassó tallat a rodanxes i la col tallada a tires. Salpebrem. Serviran per guarnir. Com que tenia uns fesols del ganxet cuits també els he posat. Aquesta crema no necessita nata. Una delícia que es pot menjar freda o calenta. També podeu fer crostonets de pa fregit i ja serà l'excel·lència.\nI la música? Si l'estofat el vaig acompanyar amb dues monstres del ritme, avui les torno a posar: l'Omara Portuondo i la Mara Bethânia. I ara ens agafem per la cintura i a ballar, que cremarem calories alhora que ens sentirem al setè cel. Brasil i Cuba amb els seus acords que es fusionen... samba i son cubà i bolero...\nTal vez, Omara Portuondo & Maria Bethânia\nTendrías un recuerdo de mí...\nManel 4 d’octubre de 2021, a les 11:00\nCom sempre, precioses fotos, fenomenals receptes i tot plegat amb una extremada delicadesa. Felicitats!\nLa Cuina Violeta 11 d’octubre de 2021, a les 17:50\nMoltíssimes gràcies, Manel.\nMarilu 6 d’octubre de 2021, a les 9:10\nComparteixo el comentari de Manel. Felicitats!!\nLa Cuina Violeta 11 d’octubre de 2021, a les 17:51\nMoltíssimes gràcies, Lourdes.\nNo ens hem tornat a veure... Ha passat molt de temps.\nRafel Pasqual 7 de novembre de 2021, a les 10:30\nHo provaré, més ara que encara tenc unes 15 carabasses després de temporada, i encara em neix alguna carabassera fora de temps, però no passen de fer flor i res més, són de les que es fan a l'estiu.\nLa Cuina Violeta 8 de novembre de 2021, a les 17:36\nA nosaltres també ens varen quedar algunes carabasses petites de fora de temps. Les vam arrancar. I ara en tenim unes quantes de grans, tot i que en vaig donant, per a passar l'hivern.\nAquesta crema t'agradarà.


Directius de Vodafone declaren avui davant del jutge per infracció de patents - Diari de Girona\nEl president de Vodafone España, Francisco Román, i el seu conseller delegat, Antonio Coimbra, declaren avui davant el jutjat mercantil núm 7 de Madrid per un presumpte delicte d'infracció de patents denunciat per l'empresa espanyola Tot Power Control. Per aquests fets, l'empresa demana danys i perjudicis per un import de més de 500 milions d'euros, que a la pràctica podrien elevar-se a 2.000 en funció dels sectors en què hagi estat operatiu aquest sistema. Tot Power Control, una divisió de la companyia Top Optimized Technologies, ha desenvolupat en l'última dècada un sistema per millorar l'eficiència espectral dels entorns 3G, un algoritme que agilitza la xarxa mòbil i permet que, en un entorn molt saturat de trucades, les diferents converses no s'interfereixin i tinguin la mateixa qualitat al llarg de tota la trucada.\nEl 2002, Tot va registrar quatre patents, i el 2010 va signar amb Vodafone un memoràndum de col·laboració que incloïa el pagament d'un cànon, mentre que el 2012 va tancar un acord amb Huawei per aplicar aquesta tecnologia a 25 països en els quals opera Vodafone. No obstant això, l'any 2015 Vodafone va informar a Tot Optimized Technologies que ja no estava interessada en el model, ja que Huawei havia desenvolupat una solució alternativa.


Aplicacions per a una alimentació i una vida sanes | Consumer\nAplicacions per a una alimentació i una vida sanes\nLes apps que fomenten hàbits saludables poden ser grans aliades, sempre que s'utilitzin de manera adequada i estiguin dissenyades per especialistes\nPer Maite Zudaire 4 de juny de 2014\nLa revolució de les aplicacions mòbils o apps és un fenomen creixent. Algunes, com el WhatsApp, han aconseguit un triomf indiscutit en instal·lar-se en la vida quotidiana, a més d’en el telèfon. En el camp de la nutrició i l’esport hi ha aplicacions reeixides, si ben cap ha aconseguit encara collir tants aplaudiments i descàrregues. La majoria està en anglès i en el cas de la nutrició, més que en l’esport o la gastronomia, evidencien que falta recorregut. En aquest article es plantegen els requisits que haurien de complir les apps de nutrició i vida sana i s’analitza què es pot esperar, de moment, d’elles.\nPosar en pràctica les aplicacions saludables, el primer pas\nComprar una bicicleta estàtica no significa posar-se a fer una hora d’exercici diari. És més, el “cementiri de les bicis estàtiques” podria cridar-se també el cementiri dels bons propòsits. Aquesta imatge serveix per il·lustrar què pot succeir amb les apps que es descarreguen per utilitzar-les com a eina d’ajuda i estímul per millorar la dieta i pautar l’exercici. En definitiva, per aconseguir portar una vida més sana. Com succeeix amb una bici estàtica, després de la voluntat arriba la posada en pràctica, i aquí és on es falla moltes vegades, encara que el fet d’activar la necessitat és el primer pas cap a un possible èxit.\nL’interès per adquirir i practicar bons hàbits es reforça amb una aplicació dissenyada i programada per a això. Però, com va desvetllar l’anàlisi de 16 apps mòbils gratuïtes relacionades amb el control de pes i els hàbits alimentaris realitzat per EROSKI CONSUMER, de moment són útils per fer un diari de la dieta, no per establir pautes dietètiques.\nLes aplicacions són útils per fer un diari de la dieta, no per establir pautes dietètiques\nL’atenció personal segueix sent insubstituïble, si la necessitat d’una persona va més enllà de voler millorar o afermar la vida saludable i persegueix una meta encara més ambiciosa, com guarir una malaltia o una patologia. Dit d’una altra forma: d’igual manera que una dieta d’adelgazamiento, o diabètica, o renal ha de ser individual i individualitzada, una aplicació no guareix i no substitueix a un facultatiu. Molt menys ho fa si, com ja està ocorrent en algunes ocasions, reforça falsos mites o les seves pautes es basen en els camins curts de les dietes miraculoses i les taules d’exercicis sense esforç.\nNo obstant això, les apps obren diverses possibilitats i ofereixen molts beneficis, encara que no tot siguin avantatges. Si es té això clar, es pot avançar en el seu ús i imaginar els seus abastos. Un estudi Delphi realitzat pel Comitè Informàtic del Journal of the Academy of Nutrition and Dietetics va avançar que les aplicacions són una immillorable eina per a l’emmagatzematge de dades particulars, per a la seva ocupació òptima, així com per a la posada en comú del coneixement de tot el relacionat amb la nutrició. A més, va destacar la seva efectivitat en la presa de decisions.\nAplicacions d’alimentació i salut que funcionen\nUna eina que comença a conquistar al seu públic és l’app de receptes d’EROSKI CONSUMER. Resulta un exemple de l’equilibri entre el que s’ofereix i el que es pot aconseguir amb ella. Gràcies a aquesta aplicació, el smartphone rep un menú del dia confeccionat amb receptes saludables i regit per un criteri nutricional. A més, permet confeccionar un perfil nutricional ajustat a gustos alimentosos i fins i tot patologies de l’usuari. Per a les persones que volen ser conscients de la seva alimentació, inclou un semàfor nutricional mitjançant un sistema de colors que mostra d’una forma clara i completa els valors nutricionals de cada aliment. També informa del percentatge de calories i nutrients que representen les quantitats ingerides respecte a la Quantitat Diària Orientativa (CDO). A partir d’aquí, l’èxit solament s’aconsegueix si s’usa l’eina. Portar a la pràctica el que un mateix ha decidit incorporar en els seus hàbits, arribar a interactuar amb aquesta app compartint fotos o reflexions: aquí està el repte.\nSucceeix el mateix amb les aplicacions que acompanyen en l’exercici físic. Les cal ajuden a traçar el recorregut o calcular la despesa calòrica de l’usuari en les sortides a córrer i les que volen inspirar l’exercici a l’aire lliure. També són nombroses les que es refereixen al fitness, adaptades a exercicis aeròbics, les que simulen gimnasos virtuals o pauten entrenaments específics de glúteos, cames o abdomen. Fins i tot, sense ser apps pròpiament aquestes, al mercat es troben accessoris com a polseres o pulsómetros que digitalitzen l’exercici en la cerca d’un millor resultat, més eficaç i eficient.\nApps de salut personalitzades, un futur possible\nEl futur de les aplicacioness, segons avançava la citada revista americana de referència, es pot augurar que serà un èxit: el coneixement i la prestació de serveis utilitzaran aquestes eines. Es consolidarà la relació entre l’emissor i el receptor a través de la tecnologia, però ni tan sols els gurús més agosarats s’atreveixen a descriure com. S’albira que la comunicació es personalitzarà. Encara són escassos els exemples, però ja existeixen, que el seguiment a un pacient i la prestació de l’atenció individual es realitza a través de programes desenvolupats a aquest efecte.\nUn d’ells es va documentar en el primer trimestre de 2014. La Fairview Health Services a Minnesota va involucrar a 41 serveis d’atenció primària de l’Estat per oferir apps específiques a pacients crònics. L’estudi de camp va resoldre que els resultats d’ús de les aplicacions amb pacients reals van ser baixos, però l’eficiència d’entre els qui les van emprar va ser molt alta. El pacient familiaritzat amb la seva utilització es va beneficiar d’ella, si bé la resistència o falta de voluntat per incloure-la en els hàbits va ser majoritària.\nEl desenvolupament d’apps d’alimentació saludable ha de comptar amb especialistes en nutrició\nEn el transcurs del “Food & Nutrition” organitzat pel Journal of the Academy of Nutrition and Dietetics, la doctora Catherine Frederico (membre de la Societat Americana de la Nutrició, professora del Newbury College i Regis College i creadora d’apps especialitzades) va destacar que les aplicacions tecnològiques a la nutrició és un nou i creixent camp amb oportunitats. No obstant això, va alertar que si ben grans i petites empreses estan treballant en el seu desenvolupament, no han d’oblidar incloure a un especialista en nutrició en l’equip des del principi. Aquesta anotació ho va realitzar en descriure com les aplicacions mèdiques que han aconseguit la seva consolidació i el seu èxit, és a dir, l’acceptació dels pacients, han comptat amb especialistes de les diferents patologies en tot el procés de desenvolupament.\nSens dubte, la connexió està garantida, però una dieta genèrica per aprimar servida per una màquina no serveix. Un règim desenvolupat per un dietista per al seu pacient, a qui realitza un seguiment i amb qui manté una relació a través d’una app que tots dos coneixen, en canvi, és una eina que portarà a l’èxit. Es tracta, en definitiva, d’unir voluntat amb hàbit, la qual cosa culmina amb la consecució de l’objectiu inicial: portar una vida sana.\nTecnologia de butxaca, aliada de la salut\nL’avantatge de l’actual eclosió d’apps és que cada setmana apareix una nova proposta al mercat, gratuïta o a preu molt competitiu. El desavantatge és que moltes no es consoliden i es queden obsoletes. Però aquest procés, igual que funciona com prova-error per als programadors i les companyies que llancen novetats, als ciutadans els ajuda a adquirir una experiència i un coneixement amb el qual formar el seu criteri. Alguna cosa clau, ja que ara demandar el que es vol és possible.\nSi alguna cosa han revelat les noves tecnologies -i ha suposat una revolució entre qui ofereix un servei i ho demanda- és que la interactuación condiciona l’oferta. La força del consumidor és avui determinant. El seu criteri és tingut molt en compte en els desenvolupaments. D’aquí la importància que aquest criteri sigui el més rigorós i més encertat possible. Si els ciutadans premien amb el seu èxit una aplicació rigorosa és important, i en el cas de la nutrició és essencial. Si es dona l’esquena a les fórmules miraculoses, si s’exigeix rigor científic a tot el que condicioni la salut de les persones, les apps que triomfin seran aliades de la salut.\napp Dieta salut


Maulets, el jovent independentista revolucionari: Cròniques dels actes pel 29-S a Alacant i Elx\nCròniques dels actes pel 29-S a Alacant i Elx\nMilers de treballadores es mobilitzaren en els piquets informatius que des de les 22:30 es desplaçaren als centres estratègics de la ciutat. Inusa i Correus foren els escenaris de les primeres concentracions piqueteres, que permeteren l'exercici del dret de vaga i el compliment dels serveis mínims. Centeners de treballadores, entre els quals els militants d'Endavant, Maulets i la COS es concentraren a les portes d'aquestes dues grans empreses, mentre que desenes ho feien a les portes d'algunes de les seues sucursals del centre. La violència policial i patronal feu acte de presència quan, sobre les tres de la matinada, un gerent d'Inusa intentà accedir al recinte conduint un cotxe de l'empresa en direcció contrària i intentant atropellar el piquet informatiu. En eixe moment la Policia Nacional realitzà una violenta càrrega que conclogué amb desenes de contusionats, un ferit lleu per atac d'asma, i una persona detinguda acusada d'atemptat a l'autoritat, lesions i coaccions.\nSobre les 5:00h del matí l'activitat dels piquets i dels militants de l'Esquerra Independentista es traslladà a Mercalicante, l'Alcoiana, Masatusa, el Tram, la Universitat i Sant Joan; l'acció dels piquets i la força sindical permeteren el compliment dels serveis mínims. A les 6:00h l'entrada a tots els polígons d'Alacant rebé la visita dels piquets, que continuaren la seua activitat en dues marxes en les quals també s'integraren les militants d'Endavant, maulets i la COS i que, des dels extrems nord i sud de la ciutat, s'aplegaren a la Plaça de la Muntanyeta a les 12:00. Els integrants del piquet que recorria la ciutat des de Ciutat d'Asís tancaren els comerços de les multinacionals situades a Maisonnave; fou en El Corte Inglès quan de nou la Policia Nacional atacà els vaguistes, detenint un militant d'Endavant i afiliat a la COS i acusant-lo de danys, coaccions i resistència. La xuleria policial s'evidencià al llarg de tot el matí, amb identificacions constants als membres dels piquets, escorcolls de les motxilles, trencament de banderes i fins i tot amenaces: “a la mínima te detengo y después de una noche vas a saber lo que es la tortura fina” hagué d'escoltar un dels militants, mentre que un dels detinguts de la jornada va ser agraciat amb un “no sabes las ganas que te tenía”.\nTambé a Elx l'Esquerra Independentista es mobilitzà al llarg del matí, participant en la inicial concentració que, gràcies a la iniciativa de l'espai anticapitalista en el qual participaren Maulets i la COS, esdevingué en una manifestació. Iniciada a la plaça de l'Algeps durant l'acte dels sindicats grocs, les assistents començaren a desfilar, mentre els líders de CCOO i UGT contemplaven atònits com la plaça anava buidant-se, i les seues afiliades de base també s'unien a la marxa per recórrer el centre de la ciutat tancant els comerços que s'havien atrevit a obrir en la jornada de Vaga General. La manifestació s'aturà a la Plaça de Baix per fer un acte polític, encoratjant les assistents a seguir amb les mobilitzacions després del 29-S, per després continuar fins a la Glorieta, on hi hagué moments de tensió i la policia nacional impedí l'accés de la manifestació a una gran cadena de roba, a la qual finalment pogueren accedir algunes manifestants per tancar-la. Un total de quatre persones foren detingudes durant la manifestació i una resultà ferida per la policia nacional al final de la mateixa.\nDurant la nit anterior també hi hagué agitació en la ciutat, es formaren piquets als polígons industrials, on també es cremaren neumàtics i es bloquejaren les vies d'accés amb claus, obligant a actuar els bombers fins a sis ocasions. Al centre de la ciutat aparegueren bancs i empreses amb els forrellats siliconats. De matí els piquets es centraren en tancar els centres comercials. El seguiment de la vaga fou dispar, mentre als polígons industrials l'aturada va ser total, i també a empreses de serveis públics com Urbaser, o els autobusos que només compliren els serveis mínims; els bars i comerços tancaren en menor mesura, encara que notaren un gran descens de clients.\nDesprés d'un merescut descans, les forces dels vaguistes es tornaren a retrobar a les 19:00, amb la bona notícia de la posada en llibertat dels dos detinguts de la jornada i de l'immens èxit de la jornada, amb un seguiment total a la indústria, el transport (bus, tren, tramvia i aeroport), la brossa, el port i la construcció, i un seguiment molt menor a l'administració i el comerç, degut en aquest darrer sector a les coaccions i amenaces empresarials. Una multitudinària manifestació recorregué el centre de la ciutat, aplegant a 40.000 persones. Des del sindicalisme i l'esquerra institucional (CCOO, UGT, Intersindical, EU) fins a les forces anticapitalistes (PCPE, Endavant, Maulets, CGT). El bloc de l'Esquerra Independentista aplegà desenes de militants, en un ambient d'entusiasme, combativitat i satisfacció per la bona feina política realitzada i pel pas endavant que suposa per al conjunt de la classe obrera l'inici de la recuperació de la dignitat de classe i la mobilització massiva.\nActe de l'11 de setembre\nActe del 16 de setembre


Protecció Civil manté activat el pla neucat per possibles nevades aquesta matinada i dema al matí – Castellvilarenc.info\nMapa de risc de nevades matinada del 4 F\nProtecció Civil de la Generalitat DGPC manté en PREALERTA el Pla especial d’emergències per nevades a Catalunya NEUCAT per les nevades que han afectat aquest matí i migdia les comarques de la Catalunya Central i nord de Girona, i que poden repetir-se aquesta tarda sobretot a les comarques del nord del país. De cara al vespre entrarà pel sud un nou front que pot portar neu de a les comarques de les Terres de l’Ebre i desplaçar-se de matinada i fins primera hora del matí a cotes baixes del litoral-prelitoral de Barcelona i de les de Tarragona fins al migdia.\nD’acord a la previsió de l’SMC, aquest fenomen al litoral ha de ser de caràcter local i amb probabilitat baixa, amb la qual cosa no es preveuen incidències greus a zones on no neva habitualment. Amb tot, la nevada es pot mantenir en aquestes zones entre les 6 i les 8 del matí, moment en què la mobilitat comença a ser destacada.\nEs recomana seguir en tot moment els avisos i les incidències més significatives derivades de la nevada al Twitter de Protecció Civil de la Generalitat @emergenciescat.\nProtecció Civil de la Generalitat recomana tenir presents els consells d’autoprotecció en les activitats a l’exterior i a casa davant les nevades http://interior.gencat.cat/nevades. També recorda que cal portar sempre el vehicle preparat amb cadenes, mòbil amb la bateria carregada, alguna manta o roba d’abric de reserva, aigua i algun aliment calòric, i seguir sempre els consells del Servei Català de Trànsit.\nDeclaració d’emergència de les obres de reparació de l’enllaç de la C-55 de Sant Vicenç de Castellet


Drapaire de Mots : de maig 2012\npel bloc dels contes divers: El sopar dels avis.\nLa Gina, avui està molt enfeinada, vol preparà una sorpresa pels seus avis que arriben de viatge.\nS'ha passat una bona estona mirant llibres de cuina per trobar una recepta, però al final ha decidit que en prepararia una de collita pròpia.\nS'ha posat un davantal ben gran per no embrutar-se i s'ha rentat ben bé les mans.\n- Apa! ara he d'anar a l'hort a buscar l'enciam, i els tomàquets cirera.\nPrimer com a base les fulles de l'enciam que ha tallat una mica, després els tomàquets cirera, les olives i el formatge a daus. Però con que ha vist que quedava una mica apagada ha fet servir el seu enginy per posar-hi més color:\nHa tallat un cogombre, ha ratllat una pastanaga, i també hi ha posat remolatxa rallada. Però el seu secret per donar-li més color i un gust diferent ha set afegir-hi unes maduixes i un plàtan tallat a rodanxes.\nI per amanir? - sal, i un rajolí de mel.\nQue us sembla, els agradarà aquesta amanida als avis?\nImatge d' Emma Hildreth\nPublicat per Drapaire de mots a 0:46\nBrolla la veu amb els teus murmuris\njo assedegada , escolto en silenci.\nPrenc de tu alguns mots\nprobablement, la llavor que\ntransformaré en poema.\nPublicat per Drapaire de mots a 19:24\nEls records, no sols a mi em pertanyen.\nTeus i meus es fonen i confonen.\nles desavinences es dilueixen\ncom la pluja d'aquesta tarda riera avall.\nEl sol de les hores viscudes ens uneixen\nun al costat de l'altre.\nNo podria somriure sense tu,\nlliure o captiva, pels moments viscuts\nreneixo a cada albada.\nNo necessito dels records\nper saber que la teva presencia\nafeixugarà l'angoixa que tal volta\nem clogui el pit.\nUn dia i un altre no puc dir-te\nres més que t'estimo.\nPublicat per Drapaire de mots a 19:29\nHe perdut les paraules\nLa llum del meu pou\nen la remor del desert.\nLluny de converses banals\njo i el meu silenci.\nPotser serè capaç\nd'abraçar vells mots\ntal volta revinguts\nd'una memòria ancestral\nPublicat per Drapaire de mots a 17:38\nEns envesquem paraules\nen un mon desconegut\ntal volta per no resta sols\nen la immensitat de l'univers.\nBusquem un far en la fosca\ni retrobem la lluna;\nalegre, enamorada, trista, callada....\nPublicat per Drapaire de mots a 14:57\nEm dic el que no vull dir\nmentre Tu mantens el silenci.\nI la pena i el neguit amb buiden\nles entranyes de l'ànima.\nVoldria formà part de mil despertars;\nen cel rosats...\nen calitges marineres...\nen aurores boreals...\nEncara que el sol vessi cants i amors\nper a mi no són, si no,\nllàgrimes sense sal.\nPublicat per Drapaire de mots a 17:44\nM'acompanya, el teu xiuxiueig.\nNi una gavina, ni música; cap so.\nNomés tu que em parles.\nEl teu murmuri\nem despulla els sentiments.\nDe bon matí m'acaricies l'ànima,\nMentre jo, resto immòbil,\nNo es la llum del sol\nque m'enterboleix la mirada\nsinó els sanglots de l'anima\nque brollen en els meus ulls.\nM'esquinço en mil bocins\nper tot el que tinc\ni tot el que perdo.\nI el llast ... que arrossego\nTinc tantes coses\nrecloses dins el pit!\nQue les paraules no dites\nsuren en els solcs\nles meves llàgrimes.\nPublicat per Drapaire de mots a 17:19\nHe vist el post de la Carme "Flors entre les pedres"\ni m'ha fet gràcia en pensar que tenia aquesta foto, obtinguda el més passat.\nUna rosella, en un aparcament!\nSenzilla i solitària plantes cara a la realitat.\nNo ets feble malgrat la teva aparença.\nTransformes la teva adversitat.\nsubstituint el verd dels prats,\npel blau florescent d'un paviment.\nI aconsegueixes sobreviure!!!\nPublicat per Drapaire de mots a 22:04\nTanco els ulls:\nrespiro la teva pau\nem banyo en la teva llum\nem perdo en els teus misteris...\nd'udols entre canis lupus\nmentre algun adolescent temorenc\net contempla vora el foc de camp,\nd'altres naveguen pels somnis d'amor,\nque tu guardes gelosament en el teu cercle.\nPublicat per Drapaire de mots a 18:58\nRecordo quan agafats de la ma\nsuràvem mars, i exploràvem cavernes\nen el més profund dels sentiments.\nHem crescut i la curiositat ha deixat pas\nal pes de la monotonia.\nM'acarones de tant en tant.\nPer inèrcia busco un paper i llapis\non deixar constància del meu enyor.\nAquest enyor en majúscules\nde la nostre dependència intermitent.\nHem crescut, però pots tornar,\nPublicat per Drapaire de mots a 18:44


El fiscal retira la imputació del cap dels bombers en l'incendi d'Horta, Delta Zero\nGir inesperat en el procés judicial que ha de determinar els culpables de la mort de cinc bombers del GRAF de Lleida en l'incendi que va cremar a Horta de Sant Joan l'estiu del 2009. El fiscal ha retirat la imputació del cap dels bombers, Delta Zero, que va coordinar l'extinció de l'incendi.\nRedacció 11/01/2013 - 16.35 Actualitzat 12/01/2013 - 07.53\nGir inesperat en el procés judicial que ha de determinar els culpables de la mort de cinc bombers del GRAF de Lleida en l'incendi que va cremar a Horta de Sant Joan l'estiu del 2009. El ministeri fiscal, després d'haver mantingut una postura neutra respecte de la imputació de Delta Zero pels presumptes delictes d'imprudència greu amb resultat de cinc morts i lesions greus, aquest divendres ha demanat la seva absolució davant dels tres magistrats de l'Audiència. El fiscal ha retirat la imputació de Delta Zero, que va coordinar l'extinció de l'incendi, perquè creu que no s'han apreciat prou motius per imputar els delictes d'homicidi imprudent a Carles Font.\nEl ministeri fiscal ha sorprès amb el canvi d'estratègia que ha fet, en retirar la imputació de Delta Zero, Carles Font, pels delictes d'homicidi imprudent i de lesions greus. Ho ha explicat l'advocat que representa les famílies dels bombers morts, Pau Simarro, que ha explicat que la fiscal "s'ha alineat totalment amb la defensa de Delta Zero"; "no entenem per què però és així. Ha estat sorprenent, normalment el ministeri fiscal el que fa és acusar, o no acusar; moltes vegades ens trobem que el ministeri fiscal considera que no ha d'acusar i el que fa és callar. En aquest cas el que ha fet no és callar sinó que s'ha mostrat favorable als interessos de Carles Font." L'acusació particular insisteix que cal que Delta Zero sigui jutjat pels delictes que se li imputen i manté que "és el responsable que els cinc bombers hagin mort".\nDesprés d'escoltar els vuit lletrats en una vista que s'ha allargat cinc hores, el tribunal ha demanat un mínim d'un mes i mig per emetre una resolució tenint en compte la complexitat del cas i el gran volum d'informació. Encara que la fiscalia hagi retirat les imputacions, la decisió definitiva correspon a l'Audiència Provincial de Tarragona.\nEl cap dels bombers, acusat en l'incendi d'Horta de Sant Joan\nCinc bombers del GRAF de Lleida van morir al juliol del 2009 a Horta de Sant Joan en quedar atrapats pel foc, i un sisè va quedar ferit amb cremades molt greus. Al novembre del 2011, la jutge va tancar la instrucció del cas i va enviar a judici el cap dels bombers en l'operatiu, Delta Zero, acusat de cinc delictes d'homicidi imprudent. En aquell moment, la titular del jutjat d'instrucció de Gandesa, Laura Martínez, va considerar que hi havia prou indicis per mantenir la imputació de Carles Font.\nDavant del jutge, Font va negar que hi hagués hagut descoordinació en les tasques d'extinció de l'incendi i va afirmar que havia treballat "abnegadament" durant 24 hores contra les flames, en la mateixa línia del que ja havia dit en la declaració a la comissió d'investigació del Parlament.\nFISCALIA DEMANA L'ABSOLUCIÓ DE DELTA ZERO EN L'INCENDI D'HORTA DE SANT JOAN


Dilluns, 24 de febrer de 2020 | Maties cerca subscriu-te\nCalendari: Festes de tot l'any > Altres manifestacions festives > Foc pirotècnic, traca i pólvora\nL’esclat sonor de la festa\nMuntatge artesanal de la Tronada\nL'encesa de la tronada és un privilegi\nEncesa de la Tronada de Reus, el dia de Sant Pere a la tarda\nLa regatera de pólvora encesa va encenent els morters i els trons\nLa tronada és un recurs pirotècnic que s’utilitza en moltes poblacions en el marc de festes populars. L'ensordidor esclat de la tronada també pot utilitzar-se per celebrar altres esdeveniments: diades cíviques, esdeveniments socials, i fins i tot grans victòries esportives.\nL'ús de pólvora a les festes populars catalanes\nMoltes festes populars catalanes utilitzen la pólvora per marcar l’inici o el final de les celebracions i també per posar-ne de relleu determinats moments especialment importants. El llançament d’un castell de focs és, per exemple, el recurs pirotècnic més habitual a l’hora de cloure una festa major, mentre que els trets amb armes de foc dels trabucaires són sovint els encarregats d’anunciar a tothom que les festes són a punt de començar. L’inici d’una celebració també pot venir marcat per altres elements pirotècnics senzills, com l’enlairament de coets i l’encesa d’una traca, i també per d'altres més complexes, com el muntatge d'una mascletà (País Valencià) o d'una tronada.\nDefinició de tronada\nLa tronada és un muntatge pirotècnic format per un conjunt de potents petards units per un regueró de pólvora que es realitza al terra d’un carrer o plaça, sovint en un lloc ben emblemàtic de la població.\nEn l’actualitat, la tronada acostuma a ser utilitzada per marcar l’inici o moments especialment rellevants de la festa major, però antigament també es tiraven tronades de forma més o menys constant en el marc de celebracions festives diverses, per festejar determinats moments de la vida política i social de la població o del país, festes religioses, diades cíviques, com l’arribada de personatge importants, o esdeveniments esportius, com les grans victòries esportives.\nEl traçat de la pólvora i els petards de la tronada sol formar un dibuix, amb alguna inscripció senzilla al·legòrica de la festa que solemnitza, del tipus “Festa Major”, “Campions”, etc. L’encesa de la tronada és un honor i es deixa a càrrec d’alguna persona reconeguda de la vila, a qui s’atorga el privilegi de donar el tret de sortida a les celebracions.\nPer la seva dificultat i per les mesures de seguretat que requereix, el muntatge d'una tronada s'ha de deixar en mans de professionals experts, que dominin bé l'art de la seva construcció i encesa. En l'actualitat, aquesta tasca la poden fer algunes poques pirotècnies, com la Pirotècnia Espinós de Reus, Pirogestió de Vilarodona o la Pirotècnia Igual.\nMapa de les tronades catalanes\nDe tronades se’n fan a diverses poblacions catalanes, com Solsona, però és sobretot a les comarques del Baix i l’Alt Camp, el Priorat i la Conca, en poblacions com Alcover, Falset, Montblanc, el Pont d’Armentera, Torroja del Priorat, Poboleda, les Borges del Camp, Valls o Porrera on la tronada té més tradició.\nPerò si una tronada destaca per sobre les altres aquesta és la Tronada de Reus, que es realitza per partida triple, la vigília de la Festa Major de Sant Pere (tronada nocturna) i al migdia i la tarda del 29 de juny (tronades diürnes). La tronada reusenca té unes particularitats tècniques pròpies, com l’ús de potents morters de ferro (mascles) i un prestigi social que l’han convertida en un veritable signe d’identitat local, un referent dins el patrimoni cultural de la ciutat.\nFotografies: Tjerk Van Der Meulen/Arxiu IMAC de Reus. La imatge de la capçalera és de Salvador Palomar (Carrutxa)\nCastellano Martí, Andrés / Editorial Denes\nEn aquest llibre es recull bona part de la cultura traquera valenciana, ...\nAquest monumental llibre obre una finestra a la història, les anècdotes ...\ncomprar Calendari de festes amb pirotècnia\nAquest llibre és un recull exhaustiu de les celebracions festives de les ...\nLa pólvora com a senyal de festa: La tronada i els trabucaires d'Igualada\nVilarrubias i Cuadras, Daniel / Institut Municipal de Cultura (Igualada)\nAquest llibre és un viatge de més de sis segles pel coneixement històric ...\ncomprar Els sons del foc: la pirotècnia a les festes. III Simposi de Focs Festius a la Mediterrània\nAquest llibre recull les comunicacions i ponències del III Simposi de Focs ...\nllegir Els reptes de la seguretat en les festes de foc pirotècnic en el nou context europeu\nL’assagista, filòsof i novel·lista Umberto Eco explica que les “altres” ...\nllegir El «moro de foc»\nPalomar i Abadia, Salvador / festes.org\nTot i que s'ha fet servir en altres indrets, la denominació moro de foc ...\nPirotècnia Espinós de Reus (Victor Torres)\nCarretera Castellvell, 7\n43206 Reus (el Baix Camp)\nCom sona la Tronada de Reus?


L'arrítmia al cor del Kun Agüero podria obligar-lo a retirar-se de l'esport d'elit - La República Esportiva\nD'arrítmies n'hi ha de benignes i de malignes: la de Graham Hansen és benigna i la del Kun pot tenir pitjor pronòstic\nMuntatge fotogràfic amb el Kun Agüero marxant del camp i Caroline Graham Hansen\nSegons ha informat Catalunya Ràdio, en Sergio “Kun” Agüero ja està assabentat de l’abast de la seva patologia cardíaca, que, a manca d’acabar de delimitar-ne la gravetat, podria obligar-lo a deixar la pràctica professional del futbol. Entorn de l’equip mèdic que l’està atenent les sensacions no són massa optimistes. Cal dir que, en principi, no hi ha altres riscos per seguir amb la seva vida normal, però sí per continuar com a l’atleta d’elit que és. Se li estan fent ressonàncies i proves d’esforç i el que ara mateix és clar és que el retorn, de produir-se, va per llarg.\nLa comparativa amb el cas de la jugadora del Barça femení, Caroline Graham Hansen fins i tot ho aclareix. Hansen ha tingut una arrítmia benigna, que s’ha resolt una petita intervenció i en qüestió de dies la noruega tornarà als entrenaments. L’arrítmia del Kun sembla que és d’una altra categoria, diguem-ne maligna, que afecta més el ventríloc i cal ser extremadament curós en el diagnòstic i tractament.


Europa.- L''Ocean Viking' desembarca 122 migrants a Itàlia\nPublicat 25/09/2021 18:05CET\nFlavio Gasperini/SOS Mediterrane / DPA - Archivo\nL'ONG SOS Mediterranée ha informat aquest dissabte del desembarcament a Itàlia de 122 migrants que ha rescatat el buc humanitari 'Ocean Viking' al Mediterrani en els últims dies.\n"Tots els 122 supervivents restants han desembarcat ja de l''Ocean Viking'. Aquests homes, dones i nens van ser rescatats pels nostres equips en quatre operacions que es van dur a terme en menys de 36 hores el cap de setmana passat", ha explicat l'ONG a Twitter.\nA més, el grup ha manifestat la seva satisfacció i la de la Federació Internacional de Societat de la Creu Vermella i la Mitja Lluna Roja perquè els "nàufrags han arribat finalment a port segur".\nDos dels migrants rescatats van ser evacuats prèviament al costat de quatre familiars per raons mèdiques. La Guàrdia Costera italiana va accedir al seu trasllat perquè pateixen malalties cròniques i requereixen assistència "urgent" a terra, ha explicat l'ONG. La resta de migrants ha desembarcat al port d'Augusta, a Sicília.\nMés de 1.300 migrants i refugiats han mort o desaparegut aquest any en aigües del Mediterrani, segons un balanç de l'Organització Internacional per a les Migracions (OIM) que eleva per sobre del miler el recompte de víctimes a la zona mediterrània central, que connecta Líbia amb Itàlia i Malta.


Anna Caula es perfila com a número dos de la llista de Junts pel Sí de Girona - Diari de Girona\nAnna Caula es perfila com a número dos de la llista de Junts pel Sí de Girona\nLa directiva i exentrenadora de l'Uni Girona és una proposta de CDC pendent de confirmar, tot i que des d'ERC s'avala\nAnna Caula, en una fotografia d'arxiu, fent d'entrenadora de bàsquet. MARC MARTÍ\nTot apunta que Anna Caula, directiva i exentrenadora de l'Uni Girona, serà la número dos de la llista de Junts pel Sí de la demarcació de Girona. Malgrat que ahir encara faltava la confirmació definitiva, des de CDC i ERC es va admetre que Caula és l'aposta per ocupar el segon lloc de la candidatura unitària de Girona. CDC és qui ha fet la proposta de Caula com a número dos i el president de la federació regional d'ERC de Girona, David Mascort, va avançar que la formació republicana avala la candidata. De moment, Caula va preferir ahir no fer cap valoració per no «precipitar-se».\nTot i això, avui mateix està previst que es faci oficial el nomenament de Caula a la segona posició de la llista de Junts pel Sí. En cas de ser així, la designació de la número dos es produiria cinc dies després que es confirmés Lluís Llach com a número u de la candidatura unitària de la demarcació de Girona. Pel que fa a Caula, va ser entrenadora del primer equip femení de l'Uni Girona durant sis temporades, fins a l'any passat. Des de llavors és directiva del club. De fet, l'Uni Girona va ser notícia les darreres setmanes perquè la Federació Espanyola de Bàsquet (FEB) va decidir que l'equip havia de jugar la prèvia de l'Eurolliga, tot i haver estat campió de la Lliga Femenina espanyola. Al final, la FEB va rectificar la seva decisió.\nPer tant, amb Caula que es perfila com a número dos de Junts pel Sí de Girona, aquesta candidatura unitària gairebé ja ha definit els quatre primers llocs de la llista. La incertesa segueix en la tercera posició. Aquest lloc, que correspon a CDC, es debat entre l'alcalde de Girona, Carles Puigdemont, i el conseller de Territori, Santi Vila. Ara bé, tot apunta que, en principi, Puigdemont serà l'escollit.\nLa resta de posicions\nPel que fa al quart lloc de Junts pel Sí de Girona, tal com es va comunicar aquest cap de setmana, serà per a la secretària d'UGT de la demarcació, Dolors Bassa. Es tracta d'una proposta d'ERC, que també ha decidit la resta de posicions que li corresponen de la candidatura. La formació republicana ha optat pels diputats Roger Torrent i Sergi Sabrià per als següents llocs de Junts pel Sí de la demarcació de Girona que pertoquen a ERC, mentre que CDC encara ha d'anunciar les seves apostes per a la llista.


Nadal entra a vuitens de Roland Garros per 16a vegada\nVICTÒRIA DE RUTINA\nEl campió s’imposa al britànic Cameron Norrie en una jornada grisa i unes condicions de pista que no li agraden.\n05 de de juny del 2021. 23:21\nBraços a l’aire. Somriure final. Objectiu complert. Rafael Nadal ha obert les portes a la setmana gran de París. Per 16a vegada serà als vuitens de final de Roland Garros i entre els 16 aspirants al títol que defensa i ha guanyat 13 vegades.\nEn dues hores justes es va desfer d’un incòmode Cameron Norris a qui es va imposar per 6-3, 6-3 i 6-2. Era dia de feina a l’oficina de Nadal. Cel gris i encapotat. Humitat en l’ambient. Pista lenta i boles pesades. Cap de les condicions que agraden al 13 vegades campió de Roland Garros i, menys, a la Suzanne Lenglen, la segona central, amb fama de ser més lenta.\nProtesta de NorrieNorrie (45 mundial), esquerrà com Nadal, va entrar conscient de les seves limitacions, però amb la il·lusió de plantar cara al número 3 mundial. No va poder aconseguir-ho al primer set. Ruptura de la seva sacada als 24 minuts (4-2) i avantatge suficient per al Nadal amb queixa de Norrie a la jutge de cadira pel temps que perdia el mallorquí en les devolucions. No li va fer cas.\nA la segona mànega el tennista britànic va aconseguir fer dos ‘breaks’ (2-0 i 3-1), però Nadal va resoldre ràpidament trencant-l’hi en tres ocasions (2-1, 3-2 i 4-3) . Norrie va tornar a queixar-se de la lentitud de Nadal a la devolució. Aquesta vegada la jutge de cadira el va advertir. El campió va demanar disculpes, però la va advertir que havia d’anar a buscar la tovallola cada vegada a l’altre costat de la pista. Una queixa semblant a la discussió que dies enrere va tenir Federer i que li va costar una advertència.\nLa resposta de Nadal a Norrie a la pista va ser contundent. El britànic només va poder guanyar-li tres jocs més abans de donar-li la mà a la xarxa.


Properes reunions – Gabinet Senia & Associats\nMostrant tot 1 resultats\nTotes les categories Comunitat de Pàrquing Comunitats de Veïns Formació Presentació\nOrdre per defecte Ordre descendent Ordre ascendent\nPresentat per: GABINET SENIA & ASSOCIATS\nInici: 28 maig 2022 - 11:00\nZona horària: Europe/Madrid\nIntroducció a Zoom\nOn puc descarregar l'última versió de Zoom?\nPodeu descarregar la versió més recent de Zoom des del centre de descàrregues. Més informació sobre com descarregar Zoom.\nCom utilitzo Zoom al meu PC o Mac?\nDesprés de descarregar Zoom, obtingueu més informació sobre la utilització del client d'escriptori de Zoom.\nEm cal un compte per utilitzar Zoom?\nNo cal tenir un compte de Zoom si només us uniu a reunions de Zoom en qualitat de participant. Si algú us convida a una reunió, podeu unir-vos com a participant sense haver de crear un compte. No obstant això, si l'amfitrió ha restringit l'entrada a les reunions a usuaris amb perfils d'autenticació, el participant haurà de comptar amb un compte de Zoom per accedir a la reunió. Més informació sobre com unir-se a una reunió de Zoom.\nNomés es necessita un compte de Zoom si heu de crear les vostres pròpies reunions i enviar invitacions als participants. Tenir un compte de Zoom us permet crear les vostres pròpies reunions instantànies o programar reunions. Un compte també us permet accedir a la vostra configuració personal, on podeu actualitzar el vostre perfil o actualitzar el vostre pla en qualsevol moment.\nCom em registro a Zoom?\nPodeu registrar-vos per obtenir un compte gratuït de Zoom a zoom.us/signup.\nQuant costa Zoom?\nLa llicència bàsica de Zoom és gratuïta. Més informació sobre preus i plans d'Zoom disponibles.\nFormació en viu setmanal\nUniu-vos a la formació en viu per conèixer els aspectes bàsics de Zoom i realitzar preguntes en viu.\nCom unir-se a una reunió?\nCom m'uneixo a una reunió de Zoom?\nPodeu unir-vos a una reunió prement a l'enllaç de la reunió, des de l'enllaç en aquesta pàgina web o dirigint-vos a zoom.us i introduint l'ID de reunió. Més informació sobre com unir-se a una reunió.\nCom m'uneixo amb l'àudio de l'equip o dispositiu?\nEn la majoria dels dispositius, podeu unir-vos a l'àudio de l'equip o el dispositiu prement a Entrar a l'àudio, Entrada a l'àudio per ordinador o Àudio per accedir a la configuració de l'àudio. Més informació sobre com connectar l'àudio.\nPuc utilitzar auriculars Bluetooth?\nSí, sempre que el dispositiu Bluetooth sigui compatible amb l'ordinador o dispositiu mòbil que utilitzeu.\nEm cal tenir càmera web per unir-me a Zoom?\nSi bé no és necessari disposar d'una càmera web per unir-se a una reunió o seminari web de Zoom, no podreu transmetre vídeo amb la vostra imatge. Podreu seguir escoltant i parlant durant la reunió, podreu compartir i veure el vídeo de la càmera web d'altres participants.\nUnir-se a una reunió des d'aquesta pàgina\nEn aquesta pàgina es publiquen les reunions que organitza Gabinet Senia & Associats i que són accessibles telemàticament.\nPodeu unir-vos a una reunió prement sobre la reunió i se us demanarà si voleu accedir per mitjà de la vostra aplicació Zoom ja instal·lada al vostre equip o des d'aquesta pàgina sense haver d'instal·lar res.\nUs haureu d'identificar amb el vostre nom i pis (p.e. Manel 2-C) per facilitar l'organitzador el vostre ingrés.\nTambé haureu de facilitar la contrasenya per accedir a la reunió i que haureu rebut en la convocatòria de la reunió per part de Gabinet Senia & Associats.\nLes reunions organitzades per Gabinet Senia & Associats poden ser gravades amb la finalitat de millorar els serveis i complementar l'acta de la reunió i sempre complint amb la política de privadesa.\nLes gravacions no són públiques, no es poden difondre i només s'utilitzaran com a suport argumental de l'acta de la reunió (únic document vàlid) en cas de disputes posteriors.\nCom programar una reunió\nCom programo una reunió?\nPodeu programar una reunió a la web, mitjançant el client d'escriptori o aplicació mòbil de Zoom, o mitjançant una de les nombroses integracions. Més informació sobre com programar una reunió de Zoom.\nCom convido a altres a unir-se a la meva reunió?\nPodeu convidar altres persones perquè s'hi uneixin a la reunió copiant la URL per unir-se o la invitació de la reunió, i enviant-la per correu electrònic. Hi ha moltes d'altres maneres de convidar usuaris a unir-se a la reunió. Més informació.\nSeminaris web de Zoom\nCom compro una llicència de seminari web?\nPer ser amfitrió d'un seminari web, us heu de convertir en usuari amb llicència i tenir una llicència de seminari web de Zoom. Podeu comprar una d'aquestes llicències a la pàgina de facturació del vostre portal web de Zoom.\nCom organitzar un seminari web?\nDesprés d'adquirir la llicència de seminari web, podeu programar el vostre seminari web a la pàgina Seminaris web del portal web de Zoom. Quan arribi el moment de començar el seminari web, podeu iniciar des de la pàgina Seminaris web del portal web de Zoom o des de la pestanya Reunions del client de Zoom. Més informació sobre com començar a utilitzar els seminaris web de Zoom.\nFuncions de reunions i seminaris web\nCom comparteixo la pantalla?\nA la reunió, premeu a Compartir i seleccioneu la pantalla que us agradaria compartir. Més informació sobre com compartir la vostra pantalla. Aquesta opció no la tindreu disponible com a participants en les reunions organitzades per Gabinet Senia & Associats.\nPuc gravar la meva reunió?\nTots els amfitrions de Zoom poden gravar de forma local en els seus ordinadors, llevat que el propietari de compte o administrador de Zoom hagi deshabilitada aquesta funció. Els amfitrions amb llicència també poden gravar en el núvol de Zoom. En una reunió de Zoom, premeu Gravar per iniciar la gravació. Més informació sobre l'enregistrament local i sobre l'enregistrament en el núvol. Les reunions organitzades per Gabinet Senia & Associats poden ser gravades amb la intenció de millorar els serveis i complementar l'acta de la reunió i sempre complint amb la política de privadesa.\nOn trobo el meu enregistrament?\nPer defecte, tots els enregistraments locals es desen a la carpeta de documents. Els enregistraments en el núvol es poden trobar a la pàgina Enregistraments del portal web de Zoom. Més informació sobre com localitzar els enregistraments.\nEl meu compte de Zoom\nPodeu restablir la contrasenya en zoom.us/forgot_password. Llegiu les instruccions detallades i com solucionar els problemes més comuns relacionats amb la contrasenya.\nQuin rol tinc al meu compte de Zoom?\nPodeu trobar el vostre rol a la pàgina Perfil de compte del portal web de Zoom. Més informació sobre la pàgina Perfil de compte.\nOn puc trobar informació sobre el propietari del meu compte?\nPodeu trobar informació sobre el propietari del compte a la pàgina Perfil de compte del portal web de Zoom. Més informació sobre la pàgina Perfil de compte.\nEl meu vídeo o càmera no està funcionant.\nLlegiu els consells sobre la resolució de problemes relacionats amb una càmera que no comença o mostra vídeo.\nHi ha ressò en la meva reunió.\nMolts factors poden provocar ressò, com per exemple, que un participant estigui connectat a l'àudio de la reunió en diversos dispositius o que dos participants que s'hagin unit des de la mateixa ubicació. Més informació sobre les causes més comunes de l'eco en l'àudio.\nL'àudio del meu dispositiu mòbil no funciona.\nLlegiu els consells sobre resolució de problemes relacionats amb àudio que no funciona en dispositius Android o iOS.\nSi encara teniu problemes, utilitzeu l'opció Enviar una sol·licitud.\nDilluns i festius


"De fora vindran, que bons ens faran". Per David Adell | Tots i totes som Vinaròs\n"De fora vindran, que bons ens faran". Per David Adell\nAquest dissabte passat es va celebrar al saló d'actes del Vinalab un acte reivindicatiu per analitzar el present i futur del Corredor Mediterrani. Sí, a eixe edifici del Vinalab abandonat per totes les anteriors legislatures i rescatat per la regidoria de Participació i Noves Tecnologies, per a l'ús i gaudi dels nostres emprenedors i de tots els vinarossencs.\nAmb l'espai abarrotat i la presència de representants empresarials, sindicals i polítics de les províncies de Castelló i Tarragona, l'alcalde de Vinaròs Enric Pla va tornar a recordar immemorial l'oblit que les nostres terres han patit des de la capital del Regne. El que des de Madrid s'haja només arribat a pensar a aixecar un corredor mediterrani que no passe per les nostres comarques, deixa molt a les clares el respecte i la consideració que ens han tingut fins ara els nostres governants centrals.\nSens dubte que des del moment que un Partit Popular totalment centralista i només interessat en el seu profit ha sigut per fi desallotjat del govern estatal, hem aconseguit grans objectius com ara una millor comunicació ferroviària o les pròximes actuacions de regeneració de les nostres costes. Els vinarossencs encara recordem com després del gran temporal d'ara fa un parell d'anys, el ministre de torn de l'inefable Mariano Rajoy va deixar clar que l'estat del litoral de Vinaròs era magnífic. Magníficament preparat per enderrocar-se de cap a la mar com va ocórrer a les últimes aiguades, clar.\nObtenir totes aquestes metes, no és per a la gent de Som Vinaròs un motiu per penjar-se medalles i voler sortir corrents a explicar-ho en rodes de premsa. De fet, ens costa sortir a fer-ho. Treballar per Vinaròs, per la seua millora i la de la seua gent, és la nostra obligació com a gestors elegits pels nostres veïns. Demanar, exigir i no casar-nos amb cap polític provincial, autonòmic o estatal és la nostra manera de fer-ho. Però segons diuen alguns ara, estem esglaiats perquè polítics locals que en l'anterior legislatura l'únic que van aconseguir per al nostre poble van ser moltes baranes d'acer inoxidable, carrers mal acabats o places que només serveixen perquè les sargantanes prenguen el sol, vénen a salvar-nos d'un suposat desastre que han sigut aquests últims tres anys i mig per als vinarossencs.\nEstarem atents a què ens donen més dades per poder comparar la nostra feina amb la seua.


Turbot al forn - Recepta de myTaste\n6 bitxos petits secs (guindilla)\nNetegem i traiem les tripes alturbot i també les espines laterals, i el marquem amb tres talls. Pelem les patates a trossos laminats, tallem la ceba en juliana i els tomàquets per la meitat\nNetegem el turbot i el salem i. En Jordi havia portat turbot. de temps que no en menjàvem, me’n vaig endur un per fer-lo alforn amb patates\nAquesta és una recepta clàssica de peix alforn que vaig fer amb turbot però que es pot fer amb d'altres peixos blancs tipus orada, llobarro, rap\nQuan comprem el turbot, demanen que ens. Sal. marquin els talls, ens serà molt més fàcil per servir, i ens assegurem\nFinalment, després de donar-hi una mica de voltes, vam arribar a la conclusió que estaria bé fer turbotalforn amb algún acompanyament com la ceba caramel·litzada, que es pot fer amb antel·lació i agrada a tothom i vam improvisar també un puré de moniato per poder donar una mica més de color al conjunt\n9 - Turbot al forn\nTurbotalForn. Turbot, llimona, bitxo, vi blanc, alls, oli d'oliva i sal. Tot i que aquest cop he utilitzat el Turbot, podeu fer aquesta recepta amb lluç i segur que quedarà boníssim


Es publiquen imatges històriques i un vídeo sobre la Fira de la Quaresma de la Bisbal • Ràdio Capital de l'Empordà\nL’ajuntament de Palamós obre un nou espai d’aparcament gratuït\nNotíciesCulturaCultura popularLa Bisbal d'Empordà\nEs publiquen imatges històriques i un vídeo sobre la Fira de la Quaresma de la Bisbal\nper Martí Saguer\nInformàtic i apassionat de la ràdio. Em podeu escoltar totes les tardes a la Fòrmula Capital i al Supermatí donant la previsió meteorològica.\nEnguany s’havia de celebrar la 30a edició de la Fira Mercat al Carrer de la Bisbal d’Empordà. Com tants d’altres esdeveniments va haver de ser suspesa per la situació actual d’estat d’alarma pel risc de propagació de la Covid-19. Per tal de recordar un bon grapat d’edicions passades, Xevi Codolà ha cedit un vídeo resum dels 20 primers anys que es va celebrar: del 1991 al 2009.\nPer acabar de rememorar la jornada, enguany en confinament, es pot visualitzar aquest article que ha publicat l’Arxiu Comarcal del Baix Empordà sobre la Fira de Cinquagesma i la Fira de Mercat al carrer de l’1 de maig a la Bisbal d’Empordà, en el marc del projecte ‘Catalunya des dels arxius: Esdeveniments i festes populars digitals’. La Fira de Cinquagesma (dilluns de Pentecosta) se celebrà a la Bisbal des del segle XV i fins la dècada de 1950. El 1991 es reinventà aquesta Fira amb el nom de Fira de Mercat, i es celebra l’1 de maig. La publicació presenta una tria de documents de diferents fons de l’ACBE i es pot consultar a través d’aquest enllaç.\nArticle anteriorLes treballadores de Palafrugell Gent Gran exigeixen millores en les condicions laborals\nArticle següentEl Terrat i Mediapro assumiran tot el cost del concert “Barcelona, ens en sortirem”\nNotíciesMariona Fernández Serra - 28 de juliol de 2021\nAquest projecte del Consell Comarcal va dirigit als joves entre 16 i 29 anys en atur per millorar la seva situació.\nPrimera Fila - 28 de juliol de 2021\nAltres esports Sergi Villena - 28 de juliol de 2021


blocdenkbrota: PARECER FELICES\nEl Pollo Campero, Comidas Para Llevar. Com a nom per a una companyia de teatre alternatiu és insuperable; ja et fa preveure que difícilment t'oferiran Incendis o Àngels A Amèrica en versió clàssica per citar peces d'un gruix dramàtic considerable, no. La Cris Celada i la Gloria March, com deien a les merceries quan un article no el tenien: "aquest gènere no el toquen".\nJo que sóc molt de teatre de text, començant per Shakespeare, una performance d'aquest tipus m'eixampla els pulmons (metàfora) i em refresca el cervell. El dia que van venir a fer Sekvantaro a casa en un @dillunskabrota, el públic habitual no s'ho podia creure, s'ho van passar rebé amb una cosa que no es podien ni imaginar que existís.\nAmb Parecer Felices passa el mateix. Aquestes dues petardas —no se m'acut adjectiu més adequat— ens deixen entrar a les seves vides, escoltant vivències de quan una d'elles era petita, explicada a contrallum darrera un llenç blanc, com a ombres xineses, o participant d'una festa —revetlla? aniversari?— des del primer moment, fent els preparatius llargs i precisos: llums, fanalets, serpentines... no hi falta de res, especialment generoses tandes de xupitos.\nLa seriositat en que actuen , la calma i precisió en que situen les coses, els moviments en que es belluguen, de vegades com si fossin models de passarel·la, és... com ho diria? cent per cent Pollo. La tanda d'acudits dolents explicant el sentit per si hi ha un carallot que no els plega, la sessió de selfies fent posturetes i cares... es que no deixen cap pal per tocar.\nMentre veus l'obra et fa gràcia, fa riure. És quan s'apaguen els llums i t'aixeques de la butaca —per cert que les del Antic Teatre no són aptes per culs de princesa com el meu— que t'adones de la tristesa i buidor de certes vides, de certes maneres d'enfocar-les.\nL'Antic ple com un ou, fins i tot amb coixins per terra, d'espectadors que em aplaudit amb ganes gratificant a aquests dues boges (dit amb "carinyo") que, com he dit abans, ens refresquen el cervell. Gràcies SÂLMON FESTIVAL per portar coses com aquesta.\nPublicat per Josep M. Ribaudí a 13:01\nEtiquetes de comentaris: Antic Teatre, El Pollo Campero: comidas para llevar, Parecer Felices


El Bordils assoleix un important triomf que el manté fora del descens - Diari de Girona\nBordils 28 21 Agustinos\nEl Bordils assoleix un important triomf que el manté fora del descens\nSegona victòria seguida dels de Catarain, que són onzens amb un punt de marge sobre el perill\nddg 28.01.2018 | 08:21\nDes del minut 15 el Bordils va dominar el marcador i va encadanar la segona víctoria seguida. MARC MARTÍ\nEl Bordils va encadenar ahir la segona victòria consecutiva, davant l'Agustinos d'Alacant, per 28 a 21. Tot i així, els de Sergi Catarain continuen a un punt de la zona de descens després de la victòria del Villa de Aranda a la pista del Lanzarote (23-25).\nEl tècnic bordilenc va plantejar una defensa 6-0 que va ser molt contundent i va tancar les línies de passada al seu home referència. A més, el porter blanc-i-verd també va estar fi sota els pals.\nAixò va fer que després d'uns 15 primers minuts amb intercanvi de gols, els locals van començar a distanciar-se al marcador i anar alternant avantatges de tres i quatre gols fins arribar al descans amb el marcador d'11 a 7.\nEn la represa, els blanc-i-verds van sortir una mica relaxats i Catarain va haver de demanar temps mort per mirar de reestructurar l'equip.\nJordi González va parar un penal i aquest va ser el punt d'inflexió, que va fer que el Bordils és tornés a ficar dins el partit i augmantés l'avantatge respecte al rival.\nAls 17 minuts de la segona part els de Catarain dominaven per set gols (22-15), un avantatge que no abandonarien fins al final del partit, que va acabar amb 28 a 21 al marcador.\nEls màxims golejadors del partit van ser els locals Oriol Márquez i Arnau Palahí, tots dos amb 6 dianes.\nSergi Catarain va declarar estar content per la victòria perquè «vam acabar la primera volta amb un triomf i hem començat la segona amb victòria davant un rival que allà ens va guanyar i ara tenim l' average a favor».\nAixí i tot, l'entrenador gironí no estava gaire content amb els resultats que es van produir en la jornada d'ahir perquè el Bordils continua a un punt del descens. Però es va mostrar positiu perquè «són equips que han venir a casa» tot i que va concloure que «serà molt complicat» i que platejaran la setmana amb l'objectiu d'anar a guanyar a la pista del Sinfin.


Espavilats i policia\nActualitzada el 08-12-2021 17:02\nDes que va arribar la pandèmia s’han anat implementant diverses mesures per combatre-la i sempre ha fet falta treure la policia a supervisar cadascuna d’aquestes iniciatives. Això va passar quan no podíem sortir del municipi, o quan ens havíem d’endreçar a casa a les 10 de la nit... la llista de limitacions és llarga i sempre acompanyades de controls de la policia, multes per als qui incomplien les normes i la sensació que se’ns ha de vigilar perquè si no, ens portem malament.\nAra hi tornem amb la necessitat d’ensenyar el passaport covid a restaurants, bars i gimnasos. Hi ha locals que no el demanen amb massa convicció, hi ha qui porta un paperet que és la fotocòpia d’un amic. N’hi ha molts que es fan el viu.\nSe’ns tracta com nens de P-3 probablement perquè actuem com a nens de P-3. Per culpa d’aquests incívics, d’aquests tramposos, d’aquests espavilats, la policia farà inspeccions sorpresa. I així, tenim, una vegada més, que la pandèmia ens retrata. Hi ha molta gent responsable. També n’hi ha molts que no ho són. Agrairia que aquests farsants a sobre no ens vulguin donar lliçons de modos.


La Fiscalia de Barcelona arxiva la majoria de casos penals per la Covid a les residències\nDe les quarantena de diligències obertes en la primera onada de la pandèmia només queden actives vuit denúncies\nEntre els motius hi ha a falta d’indicis delictius o que un jutge ja està investigant l’assumpte\nEl ministeri públic continua controlant el compliment dels plans de la Generalitat a cada centre\n13 de de gener del 2021. 19:12\nDurant la primera onada de la pandèmia del coronavirus, les fiscalies de tot Espanya van començar a obrir desenes d’investigacions pels contagis a les residències i la falta d’equipament de protecció (EPI) per al personal d’aquestes. La majoria no han arribat a bon port davant la dificultat de provar la negligència. A Barcelona es van incoar una quarantena de processos per la via penal. D’aquest total, 31 han sigut arxivades i només vuit encara s’estan tramitant. Per ara, la fiscalia barcelonina no ha presentat cap querella o denúncia als jutjats fruit de les seves indagacions, segons fonts d’aquesta institució. No obstant, continua exercint el control del compliment en un altre tipus d’actuacions dels plans d’actuació i els protocols fixats per la Generalitat a cada centre.\nEls arxius decretats per la Fiscalia de Barcelona són per motius variats, però el més significatiu és la inexistència d’indicis delictius. Però també hi ha altres arguments, com la falta de competència territorial (s’hauria d’haver presentat en una altra fiscalia), que un jutge ja estigui investigant (el ministeri públic té l’obligació de cessar la seva investigació si ho està fent ja un jutjat) o la derivació de l’assumpte a la via civil per fer un seguiment del centre. Les fonts jurídiques consultades al·leguen que algunes denúncies que al seu dia es van presentar per suposada mala gestió de les residències durant els primers mesos de pandèmia eren generalistes i no aportaven prou dades perquè una investigació penal tirés endavant.\nUna de les denúncies arxivades aglutinava una desena de residències, algunes dependents de la Generalitat, de l’àrea metropolitana. La fiscalia l’ha derivat a la via civil per controlar l’actuació en aquests geriàtrics. A l’entendre del col·lectiu de familiars que va presentar la denúncia s’estava vulnerant els drets de salut i l’atenció sanitària dels residents durant la pandèmia. Amb l’escrit s’adjuntava documentació recollida per persones que havien perdut algun familiar en aquests centres, així com historials clínics i testimonis de parents i treballadors del centre.\nVigilància de la gestió\nLa fiscalia de Barcelona, igual com les de la resta d’Espanya, va arribar a obrir en aquesta primera onada un altre tipus d’actuacions no penals, sinó també civils. En concret les diligències dirigides a protegir els drets de les persones vulnerables, en aquests supòsits dels avis que resideixen als geriàtrics. En aquests moments, hi ha una vintena d’assumptes d’aquest tipus encara vigents.\nEn aquestes actuacions civils s’està controlant el compliment dels plans d’actuació i protocols establerts per la Generalitat per a cada residència, més o menys estrictes depenent del grau d’afectació sanitària. També es té en compte especialment la vigilància de les mesures de personal de reforç, el tractament i l’aïllament dels residents contagiats, el trasllat als hospitals dels malalts i la relació dels interns amb els seus familiars, segons fonts de la fiscalia.


5a I 8a al Campionat de Catalunya Cadet – Martorell Atlètic Club\nHome / Notícies / 5a I 8a al Campionat de Catalunya Cadet\nDiumenge es va celebrar la final del Campionat de Catalunya Cadet al Prat del Llobregat. El MAC va ser representat per dues atletes femenines, L’Àurea Pino i la Laia Castaño.Al matí, l’Àurea va competir en el salt de perxa. Tot i haver tingut un any complicat d’aire lliure, els resultats no van anar gens malament. Va poder arribar a saltar 2,75m, acabant 8ena de Catalunya.\nA la tarda, la Laia va competir en els 3.000m.ll., i ho va fer amb nota. Va córrer una cursa molt intel·ligent, de menys a més, i fins als últims metres, va estar lluitant per aconseguir la 5ena plaça. Finalment, va acabar la cursa amb un temps de 11:32.04., quedant 5ena de Catalunya.\n-1684Days -9Hours 00Minutes -21Seconds


«No et desconnectis» – FUNDACIÓ FUTBOL BASE REUS\nMalgrat que la situació actual és complicada, la família roig-i-negra continua treballant de valent. Per això, els preparadors físics de la Fundació Futbol Base Reus, Mia Guasch i Carlos Allés, s’han proposat que «No et desconnectis» i han preparat una sèrie d’exercicis per mantenir-vos endollats fins que es pugui tornar al verd.\nEls videos, que es van enregistrar aquesta setmana a l’Estadi Municipal seguint totes les mesures que inclou el protocol de seguretat i prevenció contra la Covid-19, es faran arribar a tots els jugadors i jugadores aquest dijous i divendres a través dels coordinadors de les diferents etapes (Futbol 7, Futbol 11 i Futfem) i es penjaran també a les xarxes socials de la Fundació.\nEl format de les sessions destinades a Futbol 7 consta d’un escalfament, set tasques principals i un repte, a més de dos exercicis específics per categoria aleví. Pel que fa al Futbol 11, la sessió consta de diferents circuits i exercicis per potenciar força i desplaçament.\nResultats del cap de setmana del 9 i 10 de novembre\nPresentades les tres capitanes del Juvenil Femení A


1ª Travessa CIDE: Ruta de la Pedra en Sec – CIDE\nInici / 50è Aniversari / 1ª Travessa CIDE: Ruta de la Pedra en Sec\nEnguany el CIDE fa 50 anys i no podia celebrar-ho d’una altra manera que gaudint de l’esport i la natura. Una de les activitats organitzades durant aquest curs ha estat la 1a Travessa CIDE: Ruta de la Pedra en Sec per la Serra de Tramuntana. Una fita que a la vegada serveix per celebrar els 10 anys de la Comissió de senderisme a la nostra escola.\nUn grup de valents de 5è i 6è de Primària i de mestres s’han endinsat en la Serra durant 5 dies. La ruta començà el dijous 27 d’abril a Estellencs en un dia marcat per la pluja i en què varen haver de refugiar-se en diversos moments. La climatologia, de fet, els va obligar a anar directament fins a Banyalbufar per agafar l’autobús fins a Esporles. Un cop allà, es varen allotjar al refugi de Son Tries, on els varen tractar com si fossin a casa.\nL’endemà, ben prest, berenaren al refugi i partiren cap a Deià passant per Valldemossa a hores ja del migdia. Els alumnes varen poder gaudir d’unes vistes úniques de les muntanyes durant aquest recorregut. Durant la nit d’aquest segon dia, els alumnes dormiren a lliteres, un fet important, ja que l’endemà els quedava una de les rutes reina d’aquesta travessa.\nI aquesta etapa arribà dissabte. Sortiren de Deià en direcció a l’àrea recreativa de la Font d’es Noguer. De camí, varen tenir l’oportunitat de fer una aturada a Sóller i fer-se un parell de fotografies davant l’església de Sant Bartomeu, a la plaça de la Constitució. I un poc més tard, també passaren pel preciós barranc de Biniaraix. En arribar a la Font d’es Noguer, muntaren el seu campament i gaudiren d’una nit ben màgica en plena naturalesa.\nAmb la claror de primera hora i amb una espectacular imatge al peu del Puig Major, s’aixecaren per viure una etapa d’alta muntanya. Varen seguir la canal d’aigua del Gorg Blau cap a la Font des Prat. Després pujaren cap al Galileu passant per la cara nord del Massanella, arribant a la cota més alta, de 1200 metres! I finalment arribaren fins a Es Pixarells, a Escorca. Una ruta que no va ser fàcil però sí molt gratificant per a tots.\nEl darrer dia de la Travessa va ser dilluns dia 1 de maig, dia del treballador, i va ser un dia marcat per la il·lusió d’arribar a la darrera etapa. Va ser una jornada en la qual feren la Ruta del Camí vell de Pollença a Lluc, un tram curt i ben agradable. A l’arribada van ser molts els familiars que els van rebre per donar-los l’enhorabona per la seva gesta i celebrar-ho tots junts. Una gesta única, que ara ja forma part de la història del CIDE.\n50 50è 5è 6è aniversari anys Barranc Biniaraix CIDE Deià Esporles Estellencs etapa excursionistes galileu Gorg Blau Lluc Pixarells Pollença primària Puig Major refugi Ruta ruta de la pedra en sec senderisme senderistes serra Sóller Son Tries Tramuntana Travessa Valldemossa\t2017-05-10\nAnterior Celebram la IV Nit de l’Art i de les Ciències\nSegüent Coneixem el Banc de Sang i Teixits i l’Institut Medicolegal (1r Batxillerat- Anatomia i Biologia)


La radiotelevisió pública valenciana veu la seua producció externa compromesa davant la falta de pressupost i la desconfiança del Palau de la Generalitat aboca a l’ens a una situació d’interinitat permanent\nDes que la radiotelevisió pública valenciana À Punt Mèdia iniciara les emissions s’ha vist torpedinada fins i tot pels partits que van donar suport a la seua creació. La falta de confiança entre la Generalitat Valenciana i l’ens públic posa en risc la prestació del servei i les condicions laborals dels seus treballadors. És un dels fronts oberts entre els partits que subscriuen el Pacte del Botànic. Un marc legal amb deficiències, una forma de gestió ineficaç que separa Corporació i Societat Anònima, una estructura administrativa complexa i un context econòmic desfavorables s’han convertit en una tempesta sobre l’edifici de l’ens a Burjassot.\nPer evitar les inèrcies de la vella Canal 9, es van introduir en la llei una sèrie de controls que acaben dificultant el dia a dia de la gestió, com la limitació de la massa salarial a un terç del pressupost total de l’ens públic o la creació d’un Consell Rector que, en compte d’operar com un òrgan administratiu, pren decisions sobre la programació. La radiotelevisió pública, concebuda com a ens vertebrador del territori valencià, la seua cultura i la seua llengua, i com a motor econòmic del sistema audiovisual autonòmic, s’ha topat amb un pressupost escàs, que frega el límit compromés per llei –almenys el 0,3% del pressupost autonòmic– i està entre els més baixos per habitant. Els 64 milions per a la Corporació Valenciana de Mitjans de Comunicació queden a anys llum de la corporació catalana que gestiona TV3, amb 284 milions d’euros pressupostats per al pròxim exercici.\nA més de l’aportació del Govern valencià, la cadena pública s’ha topat amb un nou clot, com la resta de les televisions públiques de l’Estat. El canvi de criteri de l’Agència Tributària sobre les desgravacions de l’IVA porta a una reclamació de 24 milions d’euros que haurà d’assumir la cadena, que reclama que ho faça l’executiu autonòmic. El pressupost autonòmic inicial per al 2022 no incorpora el deute de l’IVA que reclama Hisenda i, encara que l’aportació de la Generalitat Valenciana es manté estable, a efectes pràctics perdrà deu milions d’euros. A l’estiu la direcció de la cadena va anar comunicant a algunes productores que havien de reduir despeses per acabar l’any i els professionals del sector, tant periodistes com comunicadors, guionistes i tècnics, exigeixen a la Generalitat que augmente la inversió. La xifra de deute de l’IVA és una sisena part del pressupost, amb la minva consegüent en la producció externa. Compromís i Unides Podem han presentat diverses esmenes per a incrementar el pressupost de l’ens i negocien amb el Consell modificar la llei de pressupostos perquè l’executiu assumisca el deute si arriba a reclamar-se.\nLa presidència i el contracte programa, paralitzats\nLa falta de confiança de Presidència de la Generalitat en la televisió pública es tradueix en una interinitat que corre el risc de cronificar-se. La vicepresidenta del Consell Rector, Mar Iglesias, exerceix com a presidenta accidental des de fa un any, període que està reclamant un contracte d’alta direcció i un salari concorde a la responsabilitat, com tenia el seu antecessor. La professora de periodisme, consellera proposada per Compromís, arrossega un pols amb els que regulen el sistema de comunicació autonòmic des de la seua elecció com a presidenta, recolzada pels seus companys en el consell.\nIglesias va ser elegida com a consellera temporal el 2016, quan va ocupar el lloc previst per llei per al Consell Audiovisual i va mantindre el lloc després de la renovació parcial dels consellers, aprovada en les Corts Valencianes al novembre del 2019. L’organisme que substituïa es va crear el juliol passat i va començar a treballar fa poc més d’un mes, amb l’elecció de l’exsecretari autonòmic de Comunicació, José María Vidal, com a president. A aquest organisme li correspon plantejar un candidat a la presidència que el Parlament autonòmic ratifique, a més d’un lloc per a un representant en el Consell Rector. Segons la norma, la renovació hauria d’abordar-se aquest 2022.\nLa desconfiança entre els qui habiten el Palau i l’edifici de Burjassot manté al seu torn paralitzat el contracte programa. El document, que regula els objectius de la radiotelevisió pública i les seues obligacions com a servei públic, va ser subscrit al juny del 2018 amb validesa de tres anys, signat pel secretari autonòmic de Comunicació llavors, José María Vidal, i pel president del Consell Rector de l’ens llavors, Enrique Soriano. Complit el termini, el document no s’ha renovat, està en fase d’estudi en Presidència des de desembre del 2020 i els actors han canviat d’escenari. Soriano va renunciar a la presidència, al·legant que ja havia complit el seu compromís de posar en marxa À Punt i va tornar al seu lloc de lletrat en les Corts Valencianes; Vidal compatibilitza la seua faena com a professor de dret a la Universitat de València amb la presidència del Consell de l’Audiovisual, i al capdavant de la secretaria autonòmica està Beatriz Gallardo, catedràtica de lingüística a la Universitat de València. Compromís ha sol·licitat dues vegades la seua compareixença en la comissió parlamentària d’RTVV, sense resposta fins hui.\nEl tercer front que es manté bloquejat és el de les oposicions per a accedir a la cadena pública, que ha de validar Hisenda, com a departament responsable del Sector Públic Instrumental. La quantitat de llocs de treball actuals en la Corporació i la Societat Anònima excedeix la limitació que es va incorporar a la llei –que la plantilla no supose més d’un terç del pressupost– i que de moment s’ha salvat amb una moratòria legal. Fins que s’aprove una norma definitiva, l’oferta pública d’ocupació està lluny d’aparéixer.


Una vesprada amb Ovidi Montllor | Francesc Viadel Bloc\n← Sánchez Camacho hissa la bandera pirata\nAjudem El Tempir d’Elx a recuperar el premi de narrativa “Antoni Bru” →\n*Article de Francesc Viadel publicat el 12 de febrer de 2015 en La Veu del País Valencià.\nEstava sol. Perdut en la vella habitació que donava al pati i que feia alguns mesos que havia ocupat com a quarter general on ordir les meues estúpides revolucions de jove somiatruites. De sobte, Ovidi va eixir d’aquell magnetòfon horrible com el geni d’una làmpada i va irrompre en la cambra, va trencar amb la seua veu un tel de llum i pols i em va dur el jorn del matí il·limitat, el clar camí, el pregon idioma, l’alfabet fosforescent de pedres com un senyal d’esperança en la profunditat d’un fosc oceà… I aleshores, tot aquell país que feia no res que jo havia descobert en uns quants llibres semiclandestins, en el racó d’un paisatge, en unes veus antigues, va adquirir per a mi la consistència del fang assedegat d’aigua, mal·leable com un cos.\nUna nit d’agost de finals dels vuitanta, Josep Manel i jo anàrem a Xàtiva per a escoltar l’Ovidi i el Toti Soler. Férem el trajecte en tren. Creuàrem una selva de tarongers incendiada per un sol ferit de mort i arribàrem a boqueta nit, a una ciutat asfixiada en el seu propi baf. Casualment, trobàrem l’Ovidi en un bar a escassos metres de la plaça on havia d’actuar. L’assaltàrem. Mentre, ell, tranquil·lament, sopava, arrimat al taulell, un entrepà. Li explicàrem apressadament que fèiem versos i que també recitàvem i tot això i el de més cap enllà i el de més cap ací i no sé què de L’Horabaixa, la revista que editàvem ingènuament i, ell, anava assentint i mastegant. Abans d’acomiadar-nos em deixà la seua adreça a Barcelona anotada en un tovalló de paper que encara guarde en alguna capsa… carrer Sostres… “Xicon, vine quan vullgues”…\nOvidi resplendí aquella calorosa nit, i, també, Partaka, el pèl-roig del barri del Carme de València, enfundat en un camiseta curtíssima de color daurat que li venia pel melic, amb aquell aspecte de Joe Cocker un punt rural…\nLa primavera de 1993 em vaig presentar en casa del cantant. Aleshores, jo era un estudiant de periodisme, pobre com una rata, a qui Barcelona havia mig devorat com a qualsevol fill de ningú ni del no res. Potser aquella vesprada jo ja havia sabut de la mort d’Estellés en una pàgina de La Vanguardia deixada al terra per la dona de fer feines en l’escaleta del pis de Cerdanyola on vivia. O potser encara no i el poeta de Burjassot continuava respirant un somni d’hortes, una ciutat de tramvies, de castell de focs, fira i riu, sense deixar-se de queixar d’un terrible dolor de cama… Tant se val. Havien passat anys des d’aquella nit de Xàtiva i Ovidi ja no em recordava. El vaig entrevistar. Em quedà una peça insubstancial i amateur que per sort vaig perdre. Encara recorde, però, algunes coses de la nostra conversa. Ovidi es dolia amargament dels governants.\nHavien deixat la nova cançó de banda. Els cantants feien nosa. Ell feia nosa. Aleshores, per mi era difícil d’entendre el que em deia però hui ho comprenc perfectament. Tot plegat, la nova cançó va ser cruelment sacrificada pel que s’apuntava com una mena de règim. Així les coses, la feina per a un artista controvertit i sense pèls a la llengua, s’havia convertit en un bé escàs. L’administració només volia contractar aquella jovenalla del rock en català, inofensiva i festívola, devia pensar. I ell, és clar, volia treballar, treballar, treballar… Aleshores, anava enfeinat amb Joan Vinyoli. Es sentia atrapat pel nàufrag Vinyoli i els seus versos senzills com un grapat d’arròs en l’almosta de les mans. I buscava feina. M’explicà que feia poc havia anat a dur unes cançons a un segell discogràfic, supose que devien ser les del seu homenatge a Apel·les Formosa o potser el seu disc dedicat a Joan de Sagarra. Els de la discogràfica, els molt fill de putes, li van dir que enviés una maqueta. Ovidi llavors explotà: “Els vaig engegar a la merda! Ja sabeu qui sóc, els vaig dir, si voleu alguna cosa ja em trucareu”.\nEl recorde una mica prim i un mica trist i una mica cansat i una mica de tot. Poc abans de l’hora de partit em va comminar a veure amb ell el Barça o, bé a anar-me’n. Vaig optar per escampar el poll i me’l vaig deixar a Sostres, a aquell pis menut i lluminós als peus del Parc Güell amb Amor, Guardiola, Stoichkov, Laudrup…\nAquesta entrada ha esta publicada en Cultura, Música en català, Periodisme, Valencianisme. Afegeix a les adreces d'interès l'enllaç permanent.


Qatr Al Nada Hotel Suites 'Ammān Jordània - Ofertes d'hotels amb els MILLORS DESCOMPTES EN LÍNIA\nQatr Al Nada Hotel Suites\nMohammad Al Jaabari Street, Building18, Sweifeh, 'Ammān, Jordània - Veure al mapa\nTé alguna pregunta per a Qatr Al Nada Hotel Suites?\nMés informació sobre Qatr Al Nada Hotel Suites\nQatr Al Nada Hotel Suites, ubicat a Sweifeh, 'Ammān, és una destinació popular per a viatgers. El centre de la ciutat és només a 6.9 km i l'aeroport és només a 29 minuts. Amb la seva bona localització, l'hotel ofereix fàcil accès a les destinacions obligades de la ciutat.\nQatr Al Nada Hotel Suites també ofereix moltes instal.lacions per enriquir la seva estada a 'Ammān. A l'hotel s'hi pot gaudir d'unes comoditats de primera classe com recepció 24 hores, express check-in/check-out, magatzem d'equipatge, Zones públiques amb Wi-Fi, aparcament de cotxes.\nA més, totes les habitacions ofereixen una gran varietat de comoditats com ara televisió de pantalla plana, connexió sense fils a internet (cortesia), habitacions per a no fumadors, aire condicionat, calefacció per satisfer els clients més exigents. L'hotel ofereix instal.lacions fantàstiques, incloses centre esportiu, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Qatr Al Nada Hotel Suites no troba competidors en cap categoria.


La importància de l'aigua: Líquid preat sense el qual no podríem viure | Revista | EROSKI CONSUMER\nJuliol / agost 2001\nPrecuinats ultracongelats de lluç\nUlleres de sol, 20 mostres analitzades\nVirus: què són i com protegir-se\nAliments d'estiu: protegeixen i cuiden la pell\nLa importància de l'aigua\nL'enamorament: Una malaltia passatgera o la situació més desitjable?\nDesertització: Més que un problema mediambiental\nFundació Grup Eroski, una Fundació per al consumidor\nSorolls molestos d'una cafeteria amb l'aire condicionat i l'extractor de fums espatllats\nLa importància de l'aigua: Líquid preat sense el qual no podríem viure\nGràcies a l'aigua el nostre organisme realitza funcions vitals com regular la temperatura corporal o transportar aliments i gasos\nLa vida és aigua, sense aigua no hi ha vida. El fet que l'aigua constitueixi al voltant del 60% del pes corporal en els homes i a prop del 50% en les dones prova àmpliament la seva importància per a la vida humana. Com que el teixit gras o adipós conté una quantitat escassa d'aigua, el percentatge total d'aigua en l'individu obès és inferior al que presenta el no obès. La relació entre el pes corporal total de l'aigua i el pes corporal lliure de greixos, que es denomina pes magre, és bastant constant: en un adult el pes total de l'aigua representa al voltant del 72% de la massa magra corporal. Aquest espai aquós es distribueix en tres compartiments: l'aigua de dins de les cèl·lules o espai intracel·lular, el líquid intersticial (situat entre les cèl·lules) i el líquid intravascular, que circula per dins dels vasos sanguinis. Com a curiositat s'ha d'assenyalar que el líquid extracel·lular té una composició iònica similar a la de l'aigua del mar, però més diluïda. Aquests tres compartiments aquosos estan en continu intercanvi per mantenir un equilibri correcte dins l'organisme.\nDependència total vers l'aigua\nL'aigua és un aliment veritablement extraordinari i essencial per a la vida: els aliments i els gasos es transporten en el medi aquós, els productes de rebuig s'expulsen del cos mitjançant l'orina i els excrements, l'aigua regula la nostra temperatura, lubrifica les nostres articulacions i contribueix de forma decisiva a donar estructura i forma al cos mitjançant la rigidesa que proporciona als teixits, ja que aquest preat líquid no és comprimible. A més, una hidratació correcta contribueix a mantenir la pell llisa i jove, ja que la deshidratació aguda o crònica provoca que la pell s'arrugui i s¿esquerdi amb facilitat.\nEncara que la pèrdua d'aigua pot excedir sovint el consum, el seu contingut al cos roman relativament estable al llarg del temps i, en cas de desequilibri, una nova ingesta de líquid permet ajustar en poc temps el nivell d'aigua que necessita el nostre cos.\nUn adult sedentari, en un ambient sense excés de calor i humitat, requereix uns dos litres i mig d'aigua al dia, que obté de tres fonts: del líquid que ingereix (al voltant de 1.200 ml), dels aliments que consumeix (aproximadament 1.000 ml), i del que produeix dins de l'organisme com a conseqüència del metabolisme, que equival a prop de 350 mil·lilitres. Les fruites i vegetals són els aliments que més aigua contenen.\nPer on s'elimina l'aigua\nL'aigua del cos es perd a través de l'orina, la pell, la respiració i la defecació. Per l'orina excretem una mica més d'un litre diari i aquest camí esdevé fonamental per eliminar determinats productes resultants del metabolisme, especialment de la urea, producte final de la degradació de les proteïnes. Com més proteïnes inclogui una dieta, més aigua es requerirà per expulsar els residus que es generen.\nUna altra petita quantitat d'aigua es perd per la pell, en forma de suor produïda per les glàndules sudorípares. Sovint aquesta sudoració és invisible, però en condicions normals se secreten entre 0,5 litres i 0,7 litres, quantitat que es multiplica quan la temperatura exterior augmenta. La sudoració és el sistema de refrigeració més important que té l'organisme. Finalment, la pèrdua d'aigua a través de la respiració i dels excrements ascendeix aproximadament a 0,4 litres.\nBeure sense esperar tenir set\nAmb el sol i la calor suem més i, conseqüentment, la pèrdua de líquids s'incrementa. Si a això se li afegeix que com més líquid es perd, més disminueix la capacitat de l'organisme per regular la temperatura, s'entén com de fonamental resulta reposar aquesta aigua. Però no hem d'esperar tenir set per prendre aigua: la boca seca ja és símptoma de deshidratació, i l'instint de beure es perd amb la deshidratació progressiva. Per això, no s'ha de confiar en la set i convé beure regularment de 8 a 10 gots al llarg del dia. I com més humitat, més quantitat d'aigua hem d'ingerir. Calor, humitat i exercici físic són les condicions idònies perquè aparegui un quadre de deshidratació. Una pèrdua del 2% de l'aigua corporal suposa la pèrdua del 20% de l'energia física, l'esgotament s'accelera amb la pèrdua de líquid i quan es perd el 20% de l'aigua de l'organisme s'eleva el risc de patir complicacions greus.\nPerò a part del sol, la calor i l'exercici, altres circumstàncies requereixen l'aportament extraordinari de líquids: la febre i, especialment, la diarrea i els vòmits, la incidència dels quals augmenta a l'estiu a causa de les gastroenteritis, més freqüents en aquesta època de l'any.\nSímptomes de la deshidratació\nSet, sequedat de les mucoses i de la pell, sensació d'ardor i acidesa gàstrica, somnolència, fatigabilitat extrema, i si és més greu, ulls enfonsats, pols accelerat, descens de la tensió arterial, febre, retenció de líquids (per la qual cosa alguns òrgans, com els ronyons, comencen a fallar i poden arribar al col·lapse i la mort) són alguns dels símptomes de la deshidratació.\nNo només per calmar la set...\nBeveu d'1,5 a 2 litres diaris d'aigua, i si és estiu i practiqueu exercici ingeriu un aportament extra de líquid sense esperar que la set us avisi.\nLes dietes riques en greixos i proteïnes requereixen més líquid per eliminar les seves restes metabòliques, ja que aquests aliments contenen menys aigua que altres productes.\nLa calor, la humitat i l'exercici físic augmenten notablement els requeriments d'aigua del nostre organisme.\nEls qui pateixen càlculs de ronyó, arenes o infeccions urinàries han de beure més líquid.\nCafè, alcohol, te i altres begudes similars són diürètics i incrementen l'eliminació de líquid per l'orina. Compte amb aquestes begudes.\nInfeccions, febre, vòmits i diarrea ocasionen una pèrdua ràpida de líquids, a la que els ancians i infants són més sensibles, que s'ha de reposar de manera immediata. Un preparat de farmàcia o un sèrum casolà (aigua amb una mica de bicarbonat i unes gotes de llimona i sucre) ajudaran a restituir de forma immediata el líquid necessari.\nL'envelliment va associat a la dessecació, a la pèrdua d'aigua, que afecta tots els teixits de l'organisme, però especialment la pell. Una hidratació òptima des de la infantesa ajuda a mantenir una pell jove.\nMoltes persones es preocupen perquè pensen que retenen líquids i no volen beure aigua. Però una persona sana no reté líquids, l'organisme s¿espavila perfectament per mantenir l'equilibri i si hi ha excés de líquid augmenta l'eliminació per orina. És el contrari, el "defecte de líquid", el que ens ha de preocupar, ja que és més que probable que com a conseqüència patim restrenyiment i més problemes articulars i tendinosos, la pell sembli més arrugada i expulsem l'orina més concentrada i densa, cosa que afavoreix la formació de càlculs, arenes i fins a infeccions urinàries. Només en cas de malalties renals, hepàtiques, cardíaques o varius molt desenvolupades es pot, per indicació mèdica, disminuir la ingesta de líquids.\nUn altre error freqüent és anar a la sauna per reduir pes. A la sauna es perd únicament i exclusivament líquid que s'ha de reposar immediatament. A més, mitjançant aquest líquid es perden també electròlits i sals que hem de reposar. El millor per a això és el suc de fruites, especialment el de taronja.\nNo s'han de prendre diürètics per perdre pes. Els diürètics no es poden ingerir sense la indicació expressa del metge, ja que provoquen efectes secundaris que s'han de controlar.\nL'aigua no engreixa: el seu excés s'elimina. Però, a més, heu pensat que la ingerim a 14 graus i l'eliminem a 37 graus i que això suposa que hem utilitzat molta energia per escalfar-la? Així doncs, cal pensar que l'aigua no només no engreixa, sinó que aprima.


L'equip de govern ja treballa en el nou full de ruta que s'aprovarà durant novembre i entrarà en vigor al gener\nEconomía 06 de noviembre de 2021 Redacció\nL'equip de govern d'Onda està treballant de ple en l'elaboració dels pressupostos municipals de 2022 amb dos ferms compromisos: continuar baixant els impostos als ondenses i aplicar de manera transversal en totes les àrees l'Agenda 2030 pel compliment dels Objectius de Desenvolupament Sostenible.\nAixí, el nou full de ruta reflectirà la tercera rebaixa consecutiva de l'Impost de Béns immobles (IBI) a tots els veïns de la ciutat, que implica que els ondenses pagaran l'any que ve un 15% menys en aquest gravamen que en 2019, passant el tipus impositiu del 0,72 al 0,61, la qual cosa suposa un estalvi total de quatre milions d'euros durant tota la legislatura que el consistori deixarà de recaptar.\nEn la reunió preparatòria, que ha tingut lloc en el Museu del Taulell, l'alcaldessa, Carmina Ballester, també ha instat a tot l'equip a integrar i aplicar en les seues respectives àrees els Objectius de Desenvolupament Sostenible de l'ONU desenvolupats en el pla d'acció Onda 2030.\nBallester també ha convocat una Junta de Portaveus dilluns que ve per a escoltar i recaptar les propostes dels grups de l'oposició. Després, a la fi de novembre està previst que s'aprove en Ple el Pressupost amb l'objectiu que entre en vigor al gener de 2022.\n“Després d'aquesta crisi sanitària i econòmica tan greu el fàcil hauria sigut pujar impostos per a recaptar més però en aquest govern ens vam comprometre a baixar-los per a no ofegar als ondenses i que cadascun decidisca gastar els seus diners on crega més convenient. La gestió eficient és la marca d'aquest Ajuntament i en aquesta línia continuarem treballant”, ha apuntat la primera edil.\nCal destacar que Ballester ha tret el seu despatx al carrer durant les últimes setmanes, i en diferents barris, amb l'objectiu d'escoltar les propostes dels veïns per als nous pressupostos. Així, mitjançant la campanya de participació ciutadana ‘Millorem Onda’ s'han recaptat més de 100 propostes veïnals. Entre els principals suggeriments dels veïns destaquen les peticions de millora del mobiliari urbà i accessibilitat, remodelació de jardins i espais públics o reforç de la neteja i els contenidors de reciclatge.\n“Escoltar per a actuar és l'essència de la política i l'arma més poderosa per a millorar la vida dels veïns, per això no ens cansarem de traure el nostre despatx al carrer cada setmana”, ha destacat l'alcaldessa.\nEn paral·lel, els ondenses també poden aportar els seus suggeriments via en línia a través de la innovadora aplicació mòbil iParticipo, on s'ha habilitat un qüestionari específic per a Onda. Aquesta eina, de desenvolupament 100% valencià, permet personalitzar les qüestions a preguntar a la ciutadania; exportar els resultats en senzills gràfics per a extraure conclusions; establir sistemes de votacions amb garantia d'autenticitat; o realitzar consultes, entre moltes altres funcions. iParticipo és compatible amb tots els dispositius mòbils i tauletes.\n2022 impostos iParticipo Onda Petició ple Pressupostos Participatius


sardanaesportiva.cat: CABIROLS MARXA DE SITGES AMB EL CAMPIONAT A LA BUTXACA\nCABIROLS MARXA DE SITGES AMB EL CAMPIONAT A LA BUTXACA\nLa colla Cabirols amb el trofeu que els acredita com a guanyadors a Sitges en categoria juvenil,\nacompanyats de l'alcalde de la vila Miquel Forns\nPUGNA PEL SOTS-CAMPIONAT ENTRE NOVA TARRAGONA DANSA I MONTGRÍ 2000, QUE S'HA SITUAT A UN SOL PUNT DELS TARRAGONINS\nA LA PART BAIXA DE LA TAULA, ELS BONS RESULTATS DE GUSPIRA A PALAMÓS FAN DIFÍCIL QUE CREIXENT DEIXI L'ÚLTIMA POSICIÓ\nLes colles juvenils ja tenen els ulls posats al concurs de Valls, última jornada d'un campionat que a la seva finalització s'està posant força emocionant.\nTot i assolir matemàticament el campionat diumenge passat, els sabadallencs de la Cabirols, no acaben de convèncer a tots els jurats de que son mereixedors de revalidar el títol. Perseguits molt a prop per la Nova Tarragona Dansa i Montgrí 2000, podriem veure a una d'aquestes dues colles assolir el primer lloc a Valls, encara que com ja he dit, sense opcions al títol.\nAixí doncs, en joc, trobem a les colles Nova Tarragona Dansa i Montgrí 2000 lluitant pel sots-campionat. Els de Torroella no van començar amb bon peu, aconseguint només la 4ª posició a Palamós. Després de l'estiu han protagonitzat una remontada que si es consolida podrien assolir el sots-campionat, avui només a un punt de distància.\nA la part final de la taula, els bons resultats dels lleidatans de Guspira, a Palamós, fan difícil que Creixent deixi l'última posició.\nCAMPIONAT DE CATALUNYA JUVENIL ‘ 14\nPodeu veure les classificacions parcials dels jurats a uniodecolles.cat